పెప్సికో
పర్చేస్, న్యూ యార్క్ లో ప్రధాన కార్యాలయం కలిగి ఉన్న ఈ సంస్థ యొక్క పరిశోధనా మరియు అభువృద్ధి రంగ ప్రధాన కార్యాలయం వల్హల్లలో ఉంది. పెప్సి కోలా అనే పేరుతొ ఈ సంస్థను 1898లో ఒక NC ఫార్మసిస్ట్ మరియు వ్యాపారవేత్త అయిన కాలేబ్ బ్రాధం స్థాపించాడు. ఈ సంస్థ 1965 లో ఫ్రిటో లే సంస్థతో విలీనం అయినప్పుడే పెప్సికోగా మారింది. 1997 వరకు, KFC, పిజ్జా హాట్, టాకో బెల్ సంస్థలు కూడా ఈ సంస్థ క్రిందే ఉండేవి. అయితే, ఈ ఫాస్ట్-ఫుడ్ రెస్టారంట్ లు ట్రికాన్ గ్లోబల్ రెస్టారంట్స్ అనే కొత్త సంస్థగా వేరు చేయబడ్డాయి. ఈ సంస్థ పేరు ప్రస్తుతం యుం!బ్రాండ్స్, ఇంక్. పెప్సికో 1998లో ట్రోపికాన ను, 2001లో క్వాకేర్ ఓట్స్ ను కొనుగోలు చేసింది. 2005 డిసెంబరు లో, పెప్సికో సంస్థ 112 సంవత్సరాలలో మొదటి సారిగా కోకా-కోలా కంపెనీను మార్కెట్ విలువలో అధికమించింది.
ఫిలిప్పీన్స్
1896 లో బొనిఫసియో మరియు కటిపునాన్ ఫిలిప్పైన్ విప్లవానికి నాంది పలికాడు. 1898లో క్యూబాలో " స్పానిష్ - అమెరికన్ యుద్ధం " మొదలై అది ఫిలిప్పైన్ చేరింది. 1898 జూన్ 12న అగుయినాల్డో స్పెయిన్ నుండి ఫిలిప్పైన్ స్వతంత్రం గురించిన ప్రకటన చేసాడు. తరువాత " ఫస్ట్ ఫిలిప్పైన్ రిపబ్లిక్ " స్థాపించబడింది.
స్పెయిన్ - అమెరికన్ యుద్ధం తరువాత స్పెయిన్ ద్వీపాలను యునైటెడ్ స్టేట్స్‌కు ఇచ్చింది. " 1898 ట్రీటీ ఆఫ్ పారిస్ " షరతుల ఆధారంగా యునైటెడ్ స్టేట్స్‌ స్పెయిన్‌కు నష్టపరిహారంగా 20 మిలియన్ల అమెరికన్ డాలర్లు చెల్లించింది. యునైటెడ్ స్టేట్స్ " ఫస్ట్ ఫిలిప్పైన్ రిపబ్లిక్ "ను గుర్తించలేదు. ఫిలిప్పైన్ - అమెరికన్ యుద్ధం సంభవించింది. 
యుద్ధంలో ఫస్ట్ ఫిలిప్పైన్ రిపబ్లిక్ ఓడిపోయింది. ఆర్చిపిలాగో పాలనాబాధ్యతను " ఇంసులర్ గవర్నమెంట్ చేపట్టింది ". 
యుద్ధంలో వేలాదిమంది యుద్ధవీరులు మరియు లక్షలాది పౌరులు ప్రాణాలను కోల్పోయారు. అధికంగా కలరా కారణంగా ప్రాణాలు కోల్పోయారు. 
తరువాత అమెరికన్లు తిరుగుబాటు చేసిన కురురాజ్యాలను అణిచివేసారు: సులూ సుల్తానేట్, తగలాగ్ రిపబ్లిక్, రిపబ్లిక్ ఆఫ్ నెగ్రోస్ (విసాయస్), రిపబ్లిక్ ఆఫ్ జంబొయాంగ (మిండనావో. 
ఈ సమయంలో ఫిలిప్పైన్ సంస్కృతి పునరుద్ధరించబడింది.ఫిలిప్పైన్ సినిమా మరియు సాహిత్యం అభివృద్ధి చెందాయి. 
1935 లో ఫిలిప్పైంస్‌కు కామంవెల్త్ అంతస్తు ఇవ్వబడింది. అధ్యక్షుడు మాన్యుయల్ క్యూజాన్ జాతీయ భాషను రూపొందించి భూసంస్కరణలు చేపట్టి స్త్రీలకు ఓటు హక్కు ప్రవేశపెట్టాడు. తరువాత దశాబ్ధంలో రెండవ ప్రపంచయుద్ధం కారణంగా ఫిలిప్పైన్ స్వాతంత్ర్యానికి మార్గం సుగమం కాలేదు. జపాన్ సామ్రాజ్యం ఫిలిప్పైన్ మీద దాడి చేసింది. సెకండ్ ఫిలిప్పైన్ రిపబ్లిక్ స్థాపించబడింది. యుద్ధంలో పలు అరాజకాలు మరియు జపాన్ యుద్ధనేరాలు సంభవించాయి. 1945 మనీలా యుద్ధంలో మనీలా మూకుమ్మడి హత్యలు సంభవించాయి. 1944 లో క్యుజాన్ దేశం వెలుపల మరణించాడు. సర్గియో ఒస్మెనా అధికారం చేపట్టాడు. జపాన్ ఆక్రమిత భూభాగాన్ని తిరిగి స్వాధీనం చేసుకోవడానికి వ్యూహం రూపొందించాయి.